· ตลาดหุ้นสหรัฐฯปิดแดนลบจากการเทขายทำกำไรของกลุ่มนักลงทุนหลังจากที่เปิดแดนบวกอย่างแข็งแกร่งตั้งแต่เริ่มต้นเดือนนี้ โดยดาวโจนส์อ่อนตัวลงเล็กน้อยปิด -14.17 จุด ที่ระดับ 26,048.51 จุด หลังจากที่ปรับตัวขึ้นไป 185.99 จุด ขณะที่ดัชนี S&P500 ปิด -0.1% ที่ 2,885.72 จุด และดัชนี Nasdaq ปิดปรับลงมาแถว 7,822.57 จุด
· ตลาดหุ้นยุโรปปิดปรับขึ้น โดยดัชนี Stoxx 600 ปิด +0.72% ท่ามกลางหุ้นทรัพยากรที่ปรับขึ้น 2.8% และยานยนต์ที่ปิด +1.7% ขณะที่หุ้นทุกภาคส่วนส่วนใหญ่เคลื่อนไหวแดนบวก
นายโดนัลด์ ทรัมป์ ประธานาธิบดีสหรัฐฯ มีการกล่าวกับสำนักข่าว CNBC โดยระบุว่า สหรัฐฯจะขึ้นภาษีสินค้านำเข้าจากจีนเพิ่ม 3 แสนล้านเหรียญ หากประธานาธิบดีจีนไม่เข้าร่วมการประชุม G20 ซึ่งนายทรัมป์คาดว่าจะมีการพบกับนายสีในการประชุมวาระนี้ ช่วงปลายเดือนระหว่าง 28-29 มิ.ย. รวมทั้งผู้นำอีก 19 ชาติ และอียูที่ถูกคาดว่าจะเข้าร่วมครั้งนี้ และประเด็น Trade War น่าจะเป็นหนึ่งในประเด็นสำคัญที่ทั่วโลกนำมาถกกัน
· ตลาดหุ้นเอเชียเปิดผสมผสานกันในเช้านี้ หลังหุ้นสหรัฐฯเผชิญแรงเทขายหลังจากที่ปรับตัวขึ้นต่อเนื่อง โดยดัชนีนิกเกอิเช้านี้เปิดแดนลบท่ามกลางหุ้นบริษัท Softbank Group อ่อนตัวลงกว่า 2.5% ด้าน Topix เปิด -0.18%
หุ้น Kospi ของเกาหลีใต้เปิด +0.22% และหุ้น ASX200 เปิด +0.29%
- นักบริหารเงิน ให้กรอบการเคลื่อนไหววันนี้ไว้ระหว่าง 31.25 - 31.35 บาท/ดอลลาร์ โดยต้องจับตาความกังวลสงครามการค้าสหรัฐฯ-จัน หลังประเด็นสหรัฐฯ-เม็กซิโกซาลงไป ขณะที่คืนนี้รอดูตัวเลข CPI ประกอบกับติดตามการจัดทัพคณะรัฐมนตรีด้านเศรษฐกิจของไทย หลังมีพระบรมราชโองการโปรดเกล้าฯ แต่งตั้ง พล.อ.ประยุทธ์ จันทร์โอชา เป็นนายกรัฐมนตรี
- พระบาทสมเด็จพระเจ้าอยู่หัว มีพระบรมราชโองการโปรดเกล้าโปรดกระหม่อมแต่งตั้ง พล.อ.ประยุทธ์ฯ ดำรงตำแหน่งนายกรัฐมนตรี ตามความในมาตรา 158 ของรัฐธรรมนูญแห่งราชอาณาจักรไทย
- นายกรัฐมนตรี กล่าวถึงความคืบหน้าในการจัดตั้งรัฐบาลว่า เตรียมหารือพรรคร่วมจัดตั้งรัฐบาลหลังรับโปรดเกล้าฯ ยันยึดประโยชน์ประเทศและประชาชนเป็นสำคัญ
- นางรุ่ง มัลลิกะมาส รองกรรมการผู้จัดการใหญ่ ผู้บริหารสายงาน Global Business Development and Strategy ธนาคารกรุงไทย จำกัด(มหาชน) หรือ KTB เปิดเผยในงาน “พิธีลงนามความร่วมมือในการส่งเสริมและพัฒนานวัตกรรมผู้ประกอบการและรัฐวิสาหกิจเริ่มต้น” ระบุ ยังไม่มีการปรับลดเป้าหมายทางธุรกิจแต่อาจต้องปรับแผนบางส่วนรองรับการเปลี่ยนแปลง โดยเฉพาะปัจจัยเสี่ยงจากต่างประเทศเพิ่มขึ้น พร้อมลุ้นรัฐบาลเร่งลงทุน หวังวางนโยบายต่อเนื่อง
สรุปข่าวตลาดหุ้น (ภาคค่ำ) ประจำวันที่ 20 มิถุนายน 2562
สรุปข่าวตลาดหุ้น (ภาคเช้า) ประจำวันที่ 20 มิถุนายน 2562
สรุปข่าวตลาดหุ้น (ภาคค่ำ) ประจำวันที่ 19 มิถุนายน 2562
สรุปข่าวตลาดหุ้น (ภาคเช้า) ประจำวันที่ 19 มิถุนายน 2562
สรุปข่าวตลาดหุ้น (ภาคค่ำ) ประจำวันที่ 18 มิถุนายน 2562